钦定古今图书集成/明伦汇编/官常典/第573卷 > 朵儿赤
## 钦定古今图书集成/明伦汇编/官常典/第573卷 > 朵儿赤

按《元史》本传：“朵儿赤，字道明，西夏宁州人。父斡扎箦，
世掌其国史。初守西凉，率父老以城降。太祖有旨，副
撒都忽为中兴路管民官。国兵西征，运饷不绝，无毫
发私，时号曰满朝。清。世祖即位，斡扎箦寝疾卒，遗奏
因高智耀以进，请谨名爵，节财用，帝嘉纳焉。朵儿赤
年十五，通古，注《论语》《孟子》《尚书》。帝以西夏子弟多俊”
逸，欲试用之，召见于香阁，帝曰：“朕闻儒者多嘉言。”朵
儿赤奏曰：“陛下圣明仁智，奄有四海，唯当亲君子，远
小人尔。自古帝王未有不以小人而亡者，惟陛下察
焉。”帝曰：“朕于廷臣有戆直忠言，未尝不悦，而受之；违
忤者，亦未尝加罪，盖欲养忠直而退谀佞也。汝言甚
合朕意。”因问欲何仕，朵儿赤对曰：“西夏营田，实占正
军，傥有调用，则又妨耕作，土瘠野圹，十未垦一。南军
屯聚以来，子弟蕃息稍众，若以其成丁者别编入籍，
以实屯力，则地利多而兵有馀矣。请为其总管，以尽
措画。”帝可之，乃授中兴路新民总管。至官，录其子弟
之壮者垦田，塞黄河九口，开其三流。凡三载，赋额增
倍，就转营田使。秩满入觐，帝大悦，升潼川府尹。时公
府无禄田，朵儿赤乃以官旷地给民，视秩分亩而薄
其税，潼川仕者有禄自此始。未几，台臣奏为云南廉
访副使。时云南诸蛮叛，僚佐悉称故而去，朵儿赤独

廉访使。会行省丞相帖木迭儿贪暴，擅诛杀罗织，安
抚使法花鲁丁将置于极刑。朵儿赤谓之曰：“生杀之
柄，系于天子。汝以方面之臣而专杀，意将何为？小民
罹法，且必审覆，况朝廷之臣耶！”法花鲁丁竟获免，寻
复其官。僰夷与蛮相仇杀，时省臣受贿，助其报仇，乃
诈奏蛮叛，起兵杀良民。朵儿赤奏劾，竟废之。年六十
二，卒于官。子《仁通》。